polyglot-tagger/wikipedia-language-snippets-filtered huggingface dataset:
A chòrr air sin, gheibhear ceàrnan dhen rìoghachd leithid Lodainn, Dàil Chluaidh, Machair Aonghais, Mhoireabh agus Carsa Ghobhraidh a tha cho torrach ri àite sam bith am Breatainn agus ann an ceàrnan fasgach de Mhoireabh, Ros agus na h-eileanan, bhite ag àrach measan is flùraichean annasach o dhùthchannan cèine ann an liosan no gàrraidhean.
Tha sileadh na phàirt gu math cudromach a' cearcaill uisge, leis gun toir e bùrn ùr dhan talamh, a bhrosnaicheas am beatha sa phlanaid againn, an dà chuid do dh' ainmhidhean agus do lusan, a dh' fheumas an t-uisge airson a thighinn beò.
ann anns na sgòthan a thoisicheas an sileadh, is tuitidh an t-uisge ann am boinnealaich nuair a bhios na sgòthan loma-làn, is bheir cumhachd iom-thàirnge gu tìr iad. 'S urrainnear sgòthan a chruthachadh gus an sileadh a thoirt dhan talamh ma sgaoilear stuth ceimigeach san adhar a-measg nan sgòthan. Bheir sin piseach air na boinnealaich agus bidh sileadh an lùib an ceann greiseig, ged nach eil an sileadh seo fhathast cho math 's a ghabhas.
As dhèidh dha òrdachadh mar mhinistear ann an 1851, bha e ag obair mar chuidiche ann an eaglaisean Gàidhlig anns an Oban agus ann am Pàislig, mas d' fhuair e am parraist Baile a' Chaolais a Tuath agus Àird Ghobhar dhà fhèin.
Bha Gàidhealach-Èirinneach an tùs pàganach agus bunaichte sa' mhòr-chuid air beul-aithris, ged thòisich snaidh-sgrìobhadh 'san ogham-chraobh 'san ùine tùs-eachdraidheil, is dòcha cho moch ris a' chiad linn RC.
Deach an iompachadh ri Crìosdaidheachd còmhla ris an ro-ràdh na litreachas, agus bha mòran a' mhiotas-eòlais beartach ro-Chrìosdail agus Am Féinneachas ionnsaichte na h-Èireann glèidhte, ged air dhèanamh Crìosdail.
Bha Èirinn 'na h-ionad cudthromach am fhoghlaim agus eòlas glèidhte rè nan Linn Meadhanach Moch. Am feadh na h-ùine seo, chuidich manaich Èirinneach a sgaoileadh Crìosdaidheachd còmhla le mìrean a' chultair is na h-ealaine Gàidhealaiche ris a' Bhreatann Mhòr Angla-Sasannach agus ri h-àiteachan neo-Chrìosdail na mòr-thìre na Roinn-Eòrpa anns a' mhisean Èireannach-Albannach.
Chaidh an tunail, ris an canar Norðfjarðargöng, fhosgladh air Disathairne 11 Samhain 2017 le Ministear Còmhdhail Innis Tìle, Jon Gunarson, tosgair Seiceach Knot Jaroslav agus riochdairean bho bhuidhnean agus chompanaidhean fa leth.
e baile agus port air an àirde an ear Innis Tìle a th' ann an Neskaupstaður . Tha e suidhichte faisg air Egilsstaðir, dìreach aig ìre na mara, san roinn Austurland , ri taobh na h-aibhnichedan Hofsá agus Selá, 703km air falbh bho Reykjavík agus 315km bho Akureyri. Tha 1,437 duine a’ fuireach sa bhaile. Tha eaconomaidh a' bhaile stèidhichte air iasgach agus turasachd.
e baile mòr eadar Arad agus Satu Mare, ann an ceann a tuath Romàinia a th' ann an Oradea (IPA: ˈoˈrade̯a, Ungairis: Nagyvárad, IPA: ˈnɒɟvaːrɒd, Gearmailtis: Großwardein, IPA: ˈɡʁoːsvaʁˈdaɪn).
Thill i à fòrladh màthaireil agus dh'fhoillsich i gun seas i airson ceannardas Pàrtaidh Nàiseanta na h-Alba agus mar sin prìomh-mhinistearachd na h-Alba an aghaidh Humza Yousaf agus Ash Regan an dèidh do Nicola Sturgeon innis gun leig ise a dreuchd suas.
Chaidh a stèidheachadh air 16 an Dùbhlachd 1916 nuair a thàining Pàrtaidh nan Tuathanach agus Tuathanaich Neo-eisimeileach còmhla, le sin 's e am pàrtaidh poilitigeach as sìne a tha fhathast an sàs ann am beatha poblach Innis Tìle a th' ann.
e Berglind Hafsteinsdóttir a tha na cathraiche an aonaidh a-nis. Chaidh a stèidheachadh gus teirmichean obrach is cumhaichean luchd-frithealaidh itealain a dhìon agus an cuid cùmhnant fastaidh a rèiteachdh. Anns an Fhaoilleach 1955, chuir an t-aonadh ainm ris a' chiad aonta barganachaidh aca.
Ann an 1973, thàinig iad gu bhith na àite tionndaidh ann an suidheachadh bana-mhaighstir itealain oir chaidh na crìochan aois atharrachadh gus am b' urrainn do luchd-frithealaidh itealain an obair a ghabhail fad am beatha obrach no gus an ruigeadh iad an aois peinnsein.
A rèir an ùghdair fhèin, a bha an sàs anns a' Chogadh, bha an dàn-mòr seo air a sgrìobhadh fhad 's a bha Ercilla na Àrd Oifigear thall san t-Sile agus gur e sgrathan crainn a chleachd e ris gu robh gainnead phàipeir ann. B'e gu robh Ercilla, seann ghille-freastail Filip II, mòran nas foghlaimte na mòr-chuid nan Ceannsaichean.
Mar a leughar san leabhar, 's àbhaist dhan aithriseach – Ercilla fhèin – pàirt a ghabail san stoiridh mar shaighdear, rud nach robh idir cho àbhaisteach ann am litreachas aig an àm. 'S e an Ottava Rima an sèorsa mheatrachd a chithear ann - b' ainneamh a chleachadar sin ann an Spàinntis gu ruige Camilo José Cela san 20mh Linn - a tha a' toirt dhuinn stròfaichean le ochd loighne ann am pàtran ABABABCC:
Ged nach robh mòran foghluim foirmeil aige, agus esan a' dèanamh obair-ghlèidhidh rathaid do Chomhairle Earra-ghaidheal, bha ùidh mhòr aige agus bha e gu math eòlach air a h-uile cuspair a bha a buntainn ris an tìr dùthchasach aige — Muideart, Suaineart, Àird nam Murchan, agus A' Mhorbhairne.
Chaidh a stèidheachadh aig coinneamh poblach, far an robh 7,000 duine an làthair, ann an Þingvellir air 29 an t-Ògmhios 1907 agus sheas iad sna taghaidhean air 24 am Faoilleach 1908 nuair a bha Innis Tìle fhathast na phàirt na Danmhairg.
B' ann ann an 1919 a bha Sjálfstæðisflokkurinn na bu shoirbhachaile anns na taghaidhean dhan Alþingi, nuair a fhuair iad 16 seataichean, ged a bha e gu math soirbheachail gach turas a bha taghaidhean ann ach an turas mu dheireadh.
Tha e suidhichte faisg air Reykjavík, aig 52m os cionn ìre na mara, san roinn Höfuðborgarsvæðið , aig inbhir nan Aibhnichean Leirvogsá, Kaldakvísl agus Varmá, 58km air falbh bho Selfoss agus 371km bho Akureyri.
An dèidh oideachadh ann an Sgoil Thobar Mhoire, Àrd-sgoil an Òbain is Oilthigh Ghlaschu, far na cheumnaich e ann an Nua-chànain, rinn e seirbheis fad barrachd air trithead bliadhna ann an Arm Bhreatainn, a’ leigeil dheth a dhreuchd mar Stiùiriche Foghlaim is Sheirbheisean Trèanaidh ann am Ministrealachd an Dìona.
An déidh dha an t-Arm fhàgail an 1994, bha puist aige anns an t-saoghal Arabach, ach chaidh e air chluainidh a dh’Earra-Ghàidheal far an robh e a’ cur seachad a thìde aig an taigh an Taigh an Uillt le chèile Valerie.
ann ainmeil san Spàinn 's a tha Uclés, leis gun do thachair dà chath cudromach an seo, fear anns na meadhan aoisean ach fear eile aig toiseach-tòisichidh na 19mh Linn. Ann an 1108 thug arm Ali ibn Yusuf ruaig air feachdan Crìostaidh. Ann an 1809, dh'fhulaing na Spàinntich call doirbh an aghaidh nam Fraingeach. Thug an Rìgh Alfonso VIII am baile do dh' Òrdugh nan Ridirean Santiago ann an 1174, a chum e gu ruige 1493.
Chan ann soilleir 's a tha freumh-fhaclachd an ainm Uclés. Tha cuid dhen bheachd gur ann às an treubh Ibèireach na Olcades, a stèidich baile san sgìre air an robh Hokulacum. A dh'aindeoin sin, tha cuid eile a' ràdh gur ann à 'Ocilis air neo 'Oculis, allt beag a shruthas dhan Abhainn Bedija 's a th'ann.
e an adhbhar a chanar Siebenbürgen ri Transsilvania ann an Gearmailtis. Bhuinneadh am baile dhan Phrionnsalachd Transsilvania bho 1541 gu ruige 1699. Ghabh am baile ris an Ath-Leasachadh agus na sgrìobh Màrtainn Lùtair ann an 1523. B' ann ann an Sibiu a chaidh a stèidheachadh a' chiad bhanca Romàinianach.
e baile mòr eadar Brașov agus Alba Iulia, ann an cridhe Romàinia a th' ann an Sibiu (IPA: ˈsiˈbiw, Ungairis: Nagyszeben, IPA: ˈnɒt͡sːɛbɛn, Gearmailtis: Hermannstadt, IPA: ˈhɛʁmanʃtat).
Chaidh am pàrtaidh a stèidheachadh ann an 2000 mar aonachadh de cheithir pàrtaidhean beaga na làimhe chlì - (Alþýðuflokkurinn, Alþýðubandalagið, Kvennalistinn, agus Þjóðvaki – Hreyfing Fólksins) - gus Sjálfstæðisflokkurinn - a tha air an làimh dheis - a chur às a chumhachd.
An toiseach, thàinig taic airson deamocrasaidh sòisealta bho dhaoine a bha gu làidir airson Marxachas agus bha a' chiad phàrtaidhean sòisealta-deamocratach a' toirt a-steach sòisealaich rèabhlaideach (Rosa Luxemburg, Karl Liebknecht, Clara Zetkin agus Vladimir Lenin), a bharrachd air sòisealaich meadhanach .
Às deidh an Dàrna Cogaidh agus Ar-a-mach na Ruise ann an 1917, bha deamocrasaidh sòisealta co-cheangailte, a-mhàin, ri cruth meadhanach agus neo-reabhlaideach de shòisealachd, eadar-dhealaichte bho fheallsanachdan chlì eile, mar chomannachd.
Tha i air a bhith seinn aig iomadh fèis-chiùil ainmeil leithid Fèis Eadar-Nàiseanta Dhùn Èideann, Celtic Connections, Celtic Colours ann an Ceap Breatainn, Piping Live, Sgoil Samhraidh Willie Clancy agus Fèis Ealain Earagail an Dùn nan Gall.
Tha i cuideachd air a bhith ag obair mar neach-teagaisg seinn agus na h-òraidiche aig leithid Ceòlas an Uibhist a Deas, Fèis Willie Clancy an Èirinn agus aig Sabhal Mòr Ostaig far am bi i cuideachd a stiùireadh cùrsaichean goirid air cultar dùthchasach, eachdraidh agus òrain Ghàidhlig.
àbhaist dha a bhith an lùib iomairtean eadar-nàiseanta airson chòraichean daonna. Bha e an sàs anns a' cho-bhann Stop the War an aghaidh a' Chogaidh ann an Ioràc a bharrachd air a bhith a' strì ann an iomairt Dlùth-phàirteachas ri Palastain; tha e cuideachd na leas-cheannard CND.
Bha Benediktsson na chathraiche air dà chompanaidh - N1 agus BNT - anns na bliadhnaichean 2005 - 2008 ac leig e dheth na dreuchdan cathraiche seo a bh'aige às deidh tuiteam a' bhanca ann an Innis Tìle as t-fhoghar 2008 oir bha e a' faireachdainn gu robh cruaidh fheum aige air sgarradh a dhèanamh eadar na bha e an sàs ann am malairt agus poileataigs.
Às deidh an tuiteam sin, a thug staing gu math doirbh air eaconomaidh Innise Tìle, rinn a' Chomataidh Sgrùdaidh sgrùdadh air cia mheud BP a fhuair iasad de chòrr air ceud millean krónur bho 2005 gu ruige tuiteam nam bancaichean san Dàmhair 2008.
Aon latha san Dàmhair gach bliadhna, bidh oileanaich Verzló agus an sgoil cho-fharpaiseach aca MR a' coinneachadh fo làmhan a chèile anns a' phàirc “Hljómskálagarður”, air iomall Reykjavik, far am bi iad a' dèanamh diofar gheamannan agus ghnìomhachd farpais.
Bha sia clasaichean aig an sgoil bho 1944 – 1970, ach ann an 1971 chaidh an dà ìre as ìsle a leigeil sìos agus an àite sin chlàraich oileanaich san sgoil le dioplòma nàiseanta no sgoil èigneachail, agus às deidh 1974 foghlam èigneachail co-òrdanaichte.
B' e oifigear an airm, rèabhlaideach, neach-poileataigs agus prionnsa à Romàinia a bh' ann an Alexandru Ioan Cuza (IPA: ˈalekˈsandru iˈo̯aŋ ˈkuza, Bârlad, 20 am Màrt 1820 - Heidelberg, 15 an Cèitean 1873).
Mar Riaghladair nam Prionnsalachdan Aonaichte, thug e taic dhan iomairt phoileataigeach agus dioplomasach a dh'iarradh air Impireachd nan Otomanach - an stàit àrd-uachdaran os cionn nam Prionnsalachdan fad linntean - gun aithnicheadh i aonadh Moldobha agus Țara Românească.
ann ann an sgìre 's a tha loma-làn ghual 's a th Ostrava agus le sin thoisich Tionndadh Gnìomhachais an seo fad an 19mh Linn ach thàinig mèinneadh guail gu crìoch ann an 1994. Rinn tuiltean droch sgrios air a' bhaile ann an 1997 agus 2009.
mathaid gun tàinig e bhon fhacal locus ann an Laideann, seach lugas ann an Ungairis. A dh'aindeoin sin, tha teòiridh eile ann a chanas gur e dìreach am facal rogoz ann an Romàinis. Chaidh a chlàradh airson a' chiad turais ann an 1368 mar Lugas agus an uair sin ann an 1376 mar Castrum Lugas.
Tha leabhar Innis Tìle a' toirt iomradh dhuinn, am measg rudan eile, air fuireach nam manach à Èirinn ann an Innis Tìle, tuineachadh Innis Tìle leis na Lochlannaich, stèidheachadh an Alþingi, Crìosdachadh an eilein, coinneamh na Graonlainn agus toiseach tuineachaidh an sin, a bharrachd air an ùine a chaidh a sgrìobhadh.
ann às an 17mh linn 's a tha lethbhreac as sine an Leabhair, làmh-sgrìobhainn pàipeir a sgrìobh Jón Erlendsson, a bha na sagart ann am Villingaholt fo Brynjólf Sveinsson, easbaig Skálholt. Sgrìobh Erlendsson an leabhar aige às deidh seann làmh-sgrìobhainn, a tha a-nis air chall, ach thathas a' creidsinn gun deach an làmh-sgrìobhainn thùsail a sgrìobhadh e timcheall air 1200.
e am foillseachadh eachdraidheil as sine ann an Innis Tìle. Chaidh an leabhar seo a sgrìobhadh ann an Innis-Tìlis, ged a bhathar a' sgrìobhadh ann an Laideann aig an àm, leis gu robh e na chànan eadar-nàiseanta nan sgoilearan.
Tha cuid a ràdh gun robh Thorgilsson aig toiseach tòisichidh cultair leabhraichean a tha air a bhith gu math làidir ann an Innis Tìle fad linntean agus gun do chuir e air dòigh riaghailtean a thaobh sgrìobhaidh anns a' chànan mhàthaireil aca.
e gheàrr-chunntas goirid air eachdraidh Innis Tìle bho thuineachadh nan Lochlannach gu ruige an 12mh Linn 's a th' ann an Íslendingabók (Gàidhlig: Leabhar Innis Tìle, Laideann Libellus Islandorum, IPA: istlɛntiŋkaˌpouk).
Tha cuid a dhaoine eile dhen bheachd gur ann a zilai ann an Daitis agus tha teòiridh eile ann a chanas gur ann à zalaj ann an Ruisis 's a th e. Bhuinneadh an t-àite do Dhacia Shaor, agus bha crìochan le Impireachd na Ròimhe 5km air falbh on bhaile. Chaidh am baile a chlàradh airson a' chiad turais ann an Gesta Hungarorum mu 1200 agus nochd an t-ainm ann an sgrìobhainn ann an 1220 mar Villa Ziloc agus an uair sin mar Zylac ann an 1246.
e baile meadhannach eadar Cluj-Napoca agus Oradea, air an àirde an iar-thuath Romàinia a th' ann an Zalău (IPA: ˈzaˈləw, Ungairis: Zilah, IPA: ˈzilɒx, Gearmailtis: Zillenmarkt/Waltenberg, Turcais: Zile).
Bha Ásmundsson cuideachd na eadar-theangaiche torrach de Eadailtis is Fraingis agus eadar-theangachadh dàin le Baudelaire, Verlaine agus Rimbaud a bharrachd air obraichean ann an cànan neo-fhoillsichte le Albert Camus, Carlo Levi, Ignazio Silone, Simone de Beauvoir, George Sand agus càch.
B' ann fo bhuaidh Impireachd nan Otomanach agus a chuid Tataraich 's a bha an t-aite eadar 1711 agus 1739. Chaidh am baile fhèin a stèidheachadh ann an 1770 mar dhaingneach agus chanadh Aleksandrovsk/Oleksandrivsk ris gu ruige 1921. Bha an Drochaid an seo air leth cudromach aig àm Cogadh Sìobhalta na Ruise, agus i a' giùlan shaighdearan, armachd, daoine leòinte agus stuth meidigeach.
Air 24 an Gearran 2022, ri linn Ionnsaigh na Ruise air An Ucràin, chuir feachdan na Ruise Chernihiv fo shèist, ach thuirt riaghaltas na h-Ucràine air 5 an Giblean gun do chuir Arm na h-Ucràine ruaig air na Ruiseanaich.
e baile mòr agus port-aibhne cudromach faisg air Brăila agus na crìochan ris An Ucràin agus Moldàibhia, air an àirde an ear-dheas Romàinia a th' ann an Galați (IPA: ɡaˈlatsʲ, Eadailtis: Caladda, Gearmailtis: Galatz, Pòlais Gałacz).
B' e ailtire, neach-teagaisg, neach-ealain grafaigeach, peantair agus eitneòlaiche Ucràineach/Sobhiatach a bh' ann an Opanas Heorhiyovitch Slastion (Ucràinis: , Berdiansk, 2 am Faoilleach 1855 - Myrhorod, 24 an t-Sultain 1933).
Às dèidh Ionnsaigh Gearmailteach-Sobhietach air a' Phòlainn ann an 1939, thàinig Lutsk gu bhith na phàirt den Aonadh Sobhietach, agus ann an 1944–1946 bha iomlaid sluaigh eadar a' Phòlainn agus an Ucràin Sobhietach.
Às deidh an Dàrna Cogaidh, chuir An t-Aonadh Sobhiatach mu sgaoil a chuid aonadan Cosagach san Arm Shobhietach, agus chaidh mòran dhualchasan Cosagach a chuir fodha tro na bliadhnaichean Stalin agus Hruŝëv/Brezhnev, na ceannardan a thàinig às a dhèidh.
Ged as e am bàrd Beurla a bu mhiosa a-riamh a bheirear air Mac Congáil , tha a rannaidheachd air a cuimhneachadh 's air a h-aithris an-diugh air sgàth sin agus gheibhear grunn leabhraichean dhith ann an clò fhathast. Is e na beuman as motha a bheirear air, nach tuigeadh e meatafor bàrdail agus nach b' urrainn dha meadarachadh.
B' e saor, neach-aithris agus neach-poileataigs Comannach Stalineach às an Ostair-Ungaire, An Ungair agus Romàinia a bh' ann an Elek Köblös (ainmean-breige: Balthazar, Bădulescu agus Dănilă, Sáromberke , 12 an Cèitean 1887 - Mosgo, 9 an Dàmhair 1938).
Ged a bha fàs ann an uiread dhaoine a bha a' fuireach ann an Nizhyn tron 19mh Linn, agus b' e baile mòr fiù's san 17mh Linn a bh' ann, cha b' ann ach àn dèidh An Dàrna Cogaidh a fhuair am baile fàs uabhasach fhèin mòr a thaobh àireimh-shluaigh agus an An t-Aonadh Sobhiatach ga ghnìomhasachadh.
Fhuair Jóhannesson a chuid foghlaim sgoile aig Menntaskólinn í Reykjavík agus an uair sin thug e ceum ann an Saidheans Poileataigeach bho Oilthigh Warwick agus an uair sin rinn e MA ann an Eachdraidh bho Oilthigh Innis Tìle .
Chuir Jóhannesson bliadhnaichean a' teagasg eachdraidh ann an iomadh oilthigh ann Innis Tìle agus thall thairis: Oilthigh Lunnainn, Oilthigh Reykjavík, Oilthigh Bifröst agus Oilthigh Innis Tìle, far an robh e na ollamh.
e matamataigear, sgrìobhadair, neach-poileataigs, neach-iomairt, refusnik agus easaontaiche à Iosrael/An t-Aonadh Sobhiatach a rugadh san Ucràin a th' ann an Natan Sharansky (ainm breithe: Anatoly Borisovich Shcharansky, Eabhra: , Ucràinis: , Ruisis: ́ ́, Stalino, 20 am Faoilleach, 1948).
Dh'fhoillsich e a chiad leabhar, Die Geburt der Tragödie aus dem Geiste der Musik ann an 1872 agus Menschliches, Allzumenschliches ann an 1878 ach dh'fhàg e an t-oilthigh ann an 1879 air sgàth droch shlàinte is shiubhail e eadar bailtean fad na h-Eadailt, na h-Eilbheis, na Frainge is na Gearmailte is e a' sgrìobhadh obraichean as ainmeile, mar eisimpleir Thar Math is Mall is Nietzsche an aghaidh Wagner .
B' e feallsanach às a' Ghearmailt a bh' ann am Friedrich Wilhelm Nietzsche (IPA: ˈfʁiːdʁɪç ˈvɪlhɛlm ˈniːtʃə, Röcken, 15 an Dàmhair 1844 - Weimar, 25 an Lùnastal 1900).
Chuir e seachad a bheatha ann an Arcaibh ach deich bliadhna nuair a bha e na oileanach aig Colaiste Abaid a' Bhatail Nuaidh ann an Dail Chè far an robh Edwin Muir na mhaor agus ann an Oilthigh Dhùn Èideann far an do dh'ionnsaich e Beurla.
e Donetsk fhèin 's a th' ann prìomh-bhaile na roinne de jure, ach 's Kramatorsk a tha a' dèanamh a' ghnothaich fhad 's a tha an cogadh ann. Tha i suidhichte air an àirde an ear-dheas na dùthcha, faisg air na crìochan leis An Ruis. Le 4,100,280 neach-còmhnaidh, 's ann aicese 's a tha an àireamh-sluaigh as motha na oblast no oblast sam bith eile san Ucràin.
Is dòcha gum feum an tiolpadair bhith ag obair gu deas-làmhach, fàillidh gus nach fairich am fulangaiche e 's nach ionndrainn e an nì tiolpte gus am bi e ro fhadalach. 'S e seo seòrsa braide a tha eadar-dhealaichte o mhèirle le gadaichean, robairean is mèirlich eile ach dh'fhaoidte gun abradh iad "peas-ghadaiche" ris an neach a dhèanadh an droch-bheart san t-seann aimsir.
Sa mhòr-chuid de sgeulachdan, chan e tiolpadh as cumanta ach seòrsachan mèirle eile far a bheil am mèirleach no gadaiche a' maoidheadh fòirneart air luchd-siubhail ann an àiteachan iomallach mur toir iad dha an creach, air neo, a' toirt a' char asta agus a' goid na nithean aca gu fàillidh.
Tha Osypenko suidhichte aig 19m os cionn ìre na mara, air bruaichean na h-Aibhne Berda, gu seachd-àraidh air a' bhruaich chlì, 14 km bhon chomar leis a' Mhuir Azov, agus 5km suas an abhainn tha baile beag air a bheil Radivonivka, 5km sìos an abhainn tha baile beag eile air a bheil Staropetrivka.
ann do theaghlach foghlamte a bhuinneas e: bha athair na cheimeagair agus bha a màthair na neach-àiteachais. Cha deidheadh i dhan sgoil gu cunbhalach, air sgàth 's gu robh i daonnan easlainteach agus le sin fhuair i a cuid fhoghlaim aig an taigh. Dh' fhalbh an teaghlach gu Vyshhorod ann an 1937 agus gu Kyiv ann an 1939 leis cho bochd 's a bha i. Chuir ùghdarrasan an Aonaidh Sobhiataich a h-athair gu bàs ri linn An Dàrna Cogaidh los nach tuiteadh e ann an làmhan nan Nàsach. Le sin b' fheudar dhan teaghlach theiche chun na Gearmailte ann an 1943.
e an adhbhar a chanar Siebenbürgen ri Transsilvania ann an Gearmailtis. Chaidh sgìreachd-easbaig na h-Eaglaise Chaitligiche ann an Transsilvania a stèidheachadh an seo anns na meadhan aoisean. B' e Alba Iulia a bh' ann prìomh-bhaile Phrionnsalachd Transsilvania bho 1570 gu ruige 1692.
An uair sin, ann an 1669, chaidh am baile a sgrios gu tur le feachdan Impireachd nan Otomanach, agus cha mhòr nach deach an fheadhainn a thàinig beò a dhubhadh às fo riaghladh an t-sultan Mehmed IV ri linn an Dàrna Cogaidh Pòlaich-Otoman.
Aig toiseach tòisichidh ionnsaigh na Ruise air an Ucràin ann an 2022, chaidh ionnsaigh a thoirt air Trostianets - ann an suidheachadh ro-innleachdail eadar na bailtean mòra Sumy agus Kharkiv - le feachdan Mhosgo agus chaidh a ghlacadh air 1 am Màrt 2022.
Thathas a' faicinn pòsadh mar stèidheachd fhulangach, aig nach eil gnothach sam bith ri faireachdainn agus far a bheil am boireannach mar as trice a' fulang, cuspair air an robh e mar-thà air tòiseachadh a' meòrachadh san 18mh Linn, ach a tha a-nis a' ruighinn làthaireachd mhòr anns an litreachas.
Is e Stendhal aon de na ciad ùghdaran a smaoinich air fìorachas fhad 's a dh'fhoillsicheach a chuid phrìomh obraichean ann am Fraingis san stoidhle seo. Tha an nobhail aige, Le Rouge et le Noir a' cur fòcas air oidhirp a bhith a' dìreadh sòisealta de roinn òg agus mar a lorgas e coirbeachd moralta na h-àrainneachd, far a bheil dàimhean pearsanta gan suidheachadh fhèin agus chan ann annta fhèin.
Bidh Honoré de Balzac gu sònraichte a' feuchainn ris a' chomann-shòisealta air fad a nochdadh anns a' Chomadaidh Daonna aige, anns a bheil Le Père Goriot mar aon de na nobhailean as soirbheachaile, tro charactaran ath-chuairteach agus riochdachadh farsaing a tha a' nochdadh diofar ciùird agus suidheachaidhean buntainneach den aois.
Am measg nan sagartan a bhuinneadh do Ghrenjaðarstaður tha Þorkell Guðbjartsson , Jón Pálsson Maríaskáld agus Sigurð Jónsson , mac an Easbuig Jón Arason, a rinn clàran de mhaoin Hólar agus feartan eile mu dheidheinn cheann a tuath na dùthcha.
Tha e suidhichte faisg air Akureyri, 44m os cionn ìre na mara, san sgìre-bhaile Þingeyjarsveit, san roinn Norðurland eystra , eadar an Loch Vestmannsvatn agus an Abhainn Laxá, 441km air falbh bho Reykjavík agus 482km bho Selfoss.
e eòlaiche-fiosaig às na Tìrean Ìsle a th' ann am Martinus Justinus Godefriedus Veltman (IPA: mɑrˈtinʏs jʏsˈtinʏs ɣoːdəˈfridʏs ˈvɛltmɑn, Waalwijk, 27 an t-Ògmhios 1931 - Bilthoven, 1 am Faoilleach 2021).
Gheibhear iad an dà chuid air fearann àrd agus ìseal ann an Alba agus taobh tuath na Cuimrigh 's ann as pailte a tha iad ann an iar-thuath na h-Alba eadar deireadh an earraich agus deireadh an t-samhraidh, gu sònraichte ann an àitichean taise mar bhoglaichean is coilltean. Mar is trice, ma tha mòinteach-liath , frafann , luachair a' bhlàtha ghèir , fianach-gorm no roid mun cuairt (lusan a tha a' comharrachadh talamh uisgeach, bidh meanbh-chuileagan ann.
Tha teòirig ann a tha ag ràdh gun robh àireamh nam meanbh-chuileagan fada nas lugha nuair a bha Alba còmhdaichte le craobhan fhathast is uiread an uisge san talamh nas ìsle agus gum mìnicheadh seo gainnead de bheathaichean a dh'itheas meanbh-chuileagan gu sònraichte.
Is ann sa chamhanaich a thig iad a-mach gu sònraichte, ach bìdidh iad uair sam bith dhen latha ma tha e sgòthach a chionn 's gur e gainnead solais a thàlaidheas a-mach na meanbh-chuileagan boireann. Cha bhi iad cho beòthail ma bhios a' ghaoth nas luaithe na 6mph no an taisead fo 60-75%.
Ge-tà, an dèidh geamhraidh 2010 ann an Alba a bha air leth fuar, cha do rinn a' mheanbh-chuileag ach fàs oir is a-rèir coltais cha robh droch-bhuaidh air an àireamh-san aig an fhuachd air a' Ghàidhealtachd ach leis gun do dh'fhulaing na sealgairean aca-san, mar ialtagan is eòin, dh'fhàs an àireamh gu mòr as t-samhradh 2010.
Chaidh a' chiad tuairisgeul saidheansail oirre a dhèanamh ann an 1920 leis an fhrìde-eòlaiche Bheilgeach Maurice Emile Marie Goetghebuer san leabhar aige Ceratopogoninae de Belgique ach tha teaghlach nam meanbh-chuileagan air a bhith mun cuairt fad ùine mhòr is feadhainn faisg an dàimh dha Culicoides impunctatus air an lorg ann an òmar a tha mu 120 millean bliadhna a dh'aois san Leabanon.
e a' mheanbh-chuileag am measg na feadhainn as lugha san t-saoghal 's chan eil tè inbheach ach mu 1.5mm a dh'fhaid. Tha sgiathan na meanbh-chuileige breac (rud a dh'adhbharaich an t-ainm Laideann aca ach chan eil iad gu feum airson a' mheanbh-chuileag eadar-dhealachadh o fheadhainn eile ach fo ghloine-amhairc Tha iad 1.4mm a leud is na sgiathan làn-sgaoilte aca.
Bidh an fheadhainn bhoireann a' cruinneachadh ann an sgaothan mòra ann an coilltean is boglaichean 's e a' bìdeadh dhaoine agus is iad-san a' chuileag as lugha ann an Alba a nì sin, ged a thig a' mhòrchuid dhiubh beò air fuil cruidh, chaorach agus fhiadh.
Feumaidh co-dhiù 200ml/mion de CO2 a bhith 'gan sgaoileadh mus bi buaidh agus 's iad ribean fàilidh a sgaoileas 1-Octen-3-ol, fual bà agus CO2 no acetone, fual bà agus CO2 an fheadhainn as èifeachdaiche.